"Den 2-årige dagpengeperiode med en hård indfasning tog ikke hensyn til, at Danmark fortsat var midt i en krise." Statsministeren sagde på pressemødet:” Regeringen foreslår, at der indføres en ny gradvis indfasning af VKO’ s dagpengereform. Med den nye indfasning indfører vi en midlertidig arbejdsmarkedsydelse til de ledige, som har opbrugt deres dagpengeret. Og dermed retter vi op på den alt for hurtige indfasning af de kraftigt opstrammede dagpengeregler, som den tidligere regering og Dansk Folkeparti besluttede tilbage i 2010. Det giver tryghed for de mennesker, som er blevet anbragt i en meget vanskelig situation. Indførelsen af den 2-årige dagpengeperiode med en hård indfasning tog ikke hensyn til, at Danmark fortsat var midt i en krise, og det var ganske enkelt uklogt.”